CELEX: 32005R1629
Language: sk
Date: 2005-10-05
Title: Nariadenie Komisie (ES) č. 1629/2005 z 5. októbra 2005, ktorým sa päťdesiatyštvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001

6.10.2005   
            
            
               SK
            
            
               Úradný vestník Európskej únie
            
            
               L 260/9
            
         
      NARIADENIE KOMISIE (ES) č. 1629/2005
   z 5. októbra 2005,
   ktorým sa päťdesiatyštvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 prvú zarážku,
   keďže:
   
               (1)
            
            
               V prílohe I k nariadeniu (ES) č. 881/2002 sú uvedené osoby, skupiny a subjekty, na ktoré sa vzťahuje zmrazenie finančných zdrojov a hospodárskych zdrojov podľa uvedeného nariadenia.
            
         
               (2)
            
            
               Dňa 29. septembra 2005 Sankčný výbor Bezpečnostnej rady Organizácie Spojených národov rozhodol o pridaní siedmich jednotlivcov do zoznamu osôb, skupín a subjektov, na ktoré by sa malo uplatňovať zmrazenie finančných zdrojov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť.
            
         
               (3)
            
            
               S cieľom zabezpečiť, aby opatrenia stanovené v tomto nariadení boli účinné, musí nariadenie nadobudnúť účinnosť bezodkladne,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. októbra 2005
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. ES L 139, 29.5.2002, s. 9. Nariadenie naposledy zmenené a doplnené nariadením Komisie (ES) č. 1551/2005 (Ú. v. EÚ L 247, 23.9.2005, s. 30).
   
      PRÍLOHA
      V prílohe I k nariadeniu (ES) č. 881/2002 sa pridávajú nasledujúce odseky pod nadpis „Fyzické osoby“:
      
                  1.
               
               
                  Abd Allah Mohamed Ragab Abdel Rahman [alias a) Abu Al-Khayr; b) Ahmad Hasan; c) Abu Jihad]. Dátum narodenia: 3.11.1957. Miesto narodenia: Kafr Al-Shaykh. Národnosť: egyptská. Iné údaje: Pravdepodobne sa zdržiava na území Pakistanu, Afganistanu alebo Iránu.
               
            
                  2.
               
               
                  Zaki Ezat Zaki Ahmed [alias a) Rif’at Salim; b) Abu Usama]. Dátum narodenia: 21.4.1960. Miesto narodenia: Sharqiyah. Národnosť: egyptská. Iné údaje: Pravdepodobne sa zdržiava v pakistansko-afgánskom pohraničí.
               
            
                  3.
               
               
                  Mohammed Ahmed Shawki Al Islambolly [alias a) Abu Khalid; b) Abu Ja’far]. Dátum narodenia: 21.1.1952. Miesto narodenia: El-Minya. Národnosť: egyptská. Iné údaje: Pravdepodobne sa zdržiava na území Pakistanu, Afganistanu alebo Iránu.
               
            
                  4.
               
               
                  El Sayed Ahmad Fathi Hussein Elaiwa [alias a) Hatim; b) Hisham; c) Abu Umar]. Dátum narodenia: 30.7.1964. Miesto narodenia: Suez. Národnosť: egyptská.
               
            
                  5.
               
               
                  Ali Sayyid Muhamed Mustafa Bakri [alias a) Ali Salim; b) Abd Al-Aziz; c) Al-Masri]. Dátum narodenia: 18.4.1966. Miesto narodenia: Beni-Suef. Národnosť: egyptská. Iné údaje: Pravdepodobne sa zdržiava na území Iránu.
               
            
                  6.
               
               
                  Mahdhat Mursi Al-Sayyid Umar [alias a) Abu Hasan; b) Abu Khabab; c) Abu Rabbab]. Dátum narodenia: 19.10.1953. Miesto narodenia: Alexandria. Národnosť: egyptská. Iné údaje: Pravdepodobne sa zdržiava v pakistansko-afgánskom pohraničí.
               
            
                  7.
               
               
                  Hani El Sayyed Elsebai Yusef (alias Abu Karim). Dátum narodenia: 1.3.1961. Miesto narodenia: Qaylubiyah. Národnosť: egyptská. Iné údaje: Trvalý pobyt v Spojenom kráľovstve.